**Apátistvánfalva Község Önkormányzata Képviselő-testületének**

**2/2017. (I.30.) önkormányzati rendelete**

**Apátistvánfalva Község Önkormányzatának 2017. évi költségvetéséről**

**(Módosította: a 4/2017.(V.26.) a 8/2017.(IX.21.) és az 1/2018.(I.26.) önkormányzati rendelet)**

Apátistvánfalva Község Önkormányzatának képviselő-testülete a Magyarország helyi önkormányzatairól szóló 2011. évi CLXXXIX. tv. 143. § (4) bekezdés b) és h) pontjaiban, valamint az államháztartásról szóló 2011. évi CXCV. tv. (továbbiakban: Áht.) 23. §. (1) bekezdésében kapott felhatalmazás alapján az Alaptörvény 32. cikk (2) bekezdésében meghatározott eredeti jogalkotói hatáskörében és az Alaptörvény 32. cikk (1) bekezdés f) pontjaiban meghatározott feladatkörében eljárva az önkormányzat 2017. évi költségvetéséről az alábbi rendeletet alkotja:

.

*1. A rendelet hatálya*

1.§ A rendelet hatálya kiterjed Apátistvánfalva Község Önkormányzatának Képviselő-testületére (a továbbiakban: Képviselő-testület) és annak szerveire, valamint a támogatásban részesített szervekre, szervezetekre.

*2. A költségvetés bevételei, kiadásai a költségvetési hiány és finanszírozásának rendje*

[[1]](#footnote-1)2. § (1) A Képviselő-testület Apátistvánfalva Község Önkormányzata 2017. évi költségvetésének

a) kiadási főösszegét **76.236.384 Ft-ban,** azaz hetvenhatmillió-kettőszázharminchatezer-háromszáznyolcvannégy forintban,

b) bevételi főösszegét **76.236.384** **Ft-ban,** azaz hetvenhatmillió-kettőszázharminchatezer-háromszáznyolcvannégy forintban állapítja meg.

(2) A költségvetés összevont mérlegadatait az 1. melléklet, a 2017. évi összevont mérleget működési és felhalmozási célú bevételek és kiadások bontásban a 2. melléklet tartalmazza.

 (3) Az Önkormányzat költségvetésének működési kiadásait, annak forrásait a 3. melléklet tartalmazza.

(4) A Képviselő-testület a költségvetés bevételi főösszegét, és a bevételi jogcímek összegét a rendelet 5. melléklete szerint határozza meg. Az állami támogatásokat a 6. melléklet részletezi.

(5) A költségvetésben a beruházások és felújítások kiadásait a 4. melléklet feladatonként és kiemelt előirányzatonként mutatja be.

(6). Az Önkormányzat saját bevételeinek és adósságot keletkeztető ügyletekből és kezességvállalásokból fennálló kötelezettségeinek összegeit az 13. melléklet tartalmazza.

(7). Az Önkormányzat hitelterheit a 9. melléklet, a több éves kihatással járó feladatokat a 11. melléklet, az Önkormányzat Európai Uniós projektjeit a 8. melléklet mutatja.

(8) A Képviselő-testület a költségvetési szervek létszámkeretét a 7. mellékletben részletezetteknek megfelelően határozza meg.

(9) Apátistvánfalva Község Önkormányzat által nyújtott 2017 évi közvetett támogatások összegeit a 12. melléklet mutatja be.

(10) A költségvetés bevételi és kiadási előirányzatainak teljesítéséről az előirányzat felhasználási ütemtervet a 10. melléklet tartalmazza.

[[2]](#footnote-2)3. § (1) A Képviselő-testület a rendelet 2. § (1) bekezdésben meghatározott bevételi főösszeg forrásait és azok összegét - a rendelet 2. és 5. mellékletében részletezettek alapján - az alábbiak szerint határozza meg:

(2) Működési bevételek 45.849.547 Ft

 a) intézményi működési bevételek 1.995.390 Ft

 b) önkormányzatok sajátos működési bevétele 5.334.729 Ft

 c) működési támogatások 33.053.934 Ft

 d) egyéb működési c.bevételek áh-n belülről 5.456.919 Ft

 e) működési c.átvett pénzeszközök 8.575 Ft

(3) Felhalmozási bevételek 2.027.315 Ft

 a) felhalmozási bevételek 635.890 Ft

 b) felhalmozási c.támogatások áh-n belülről 1.000.000 Ft

 c) felhalmozási c. átvett pénzeszközök 391.425 Ft

(4) Támogatási kölcsönök visszat., igénybevét. 0 Ft

**(5) Költségvetési bevételek előirányzat összesen: 47.876.862 Ft**

(6)Az önkormányzat összesített bevételeiből

 a kötelező feladatok bevételei: 76.236.384 Ft,

(7) Az önkormányzat összesített bevételeiből

 a) működési bevételek 69.236.384 Ft,

 b) felhalmozási bevételek 7.000.000 Ft.

8) Költségvetési hiány **belső finanszírozása** pénzforgalom nélküli bevételét

 az előző évek maradvány igénybevétele jelenti a következők szerint:

 a) működési maradvány 20.330.817 Ft

 b) felhalmozási maradvány 7.000.000 Ft.

(9) Államházt.belüli megelőlegezések 1.028.705 Ft

**(10) Finanszírozási bevételek előirányzat összesen: 28.359.522 Ft**

[[3]](#footnote-3)4. § A Képviselő-testület Apátistvánfalva Község Önkormányzata kiadási főösszegén belül:

 a) működési kiadások előirányzatra 52.263.949 Ft-ot

 b) felhalmozási kiadások előirányzatra 21.898.463 Ft-ot

 c) támogatások, kölcsönök nyújtására 0 Ft-ot

 d) pénzforgalom nélküli kiadásokra 0 Ft-ot

 e) finanszírozási kiadásokra 2.073.972 Ft-ot

határoz meg.

[[4]](#footnote-4)5.§ (1) A 4. § a) pontjában szereplő kiadási előirányzaton belül a kiemelt előirányzatok a következők:

 **Működési kiadások:**

a) személyi juttatások előirányzata 11.575.703 Ft

b) munkaadót terhelő járulékok előirányzata 2.345.632 Ft

c) dologi kiadások előirányzata 22.460.593 Ft

d) egyéb működési c.kiadás előirányzata 14.430.794 Ft, ebből

da) működési c.kiadások államh.belülre 13.450.794 Ft

db) működési célú kiadások államh.kívülre 980.000 Ft

dc) működési c.kiadások EU-nak 0 Ft

e) ellátottak pénzbeni juttatásai előirányzat 1.451.227 Ft,

**f) működési kiadások előirányzata összesen: 52.263.949 Ft**

.

(2) Az 4. § a) pontjában szereplő kiadási előirányzaton belül önkormányzat esetén a kiemelt előirányzatokat a 3. melléklet tartalmazza.

 (3) A 4. § b) pontjában szereplő kiadási előirányzaton belül a kiemelt előirányzatok a következők

 **Felhalmozási kiadások:**

 a) beruházási kiadások előirányzata 5.138.563 Ft

 b) felújítási kiadások előirányzata 16.500.000 Ft

 c ) egyéb felhalmozási c.kiadások 259.900 Ft

 **d) felhalmozási kiadások előirányzata összesen: 21.898.463 Ft**

(4) Az 4. § b) pontjában szereplő kiadási előirányzaton belül önkormányzat esetén a kiemelt előirányzatokat a 4. melléklet tartalmazza.

(5) Az 4. § d) pontjában szereplő kiadási előirányzaton belül a kiemelt előirányzatok a következők:

 a) a Képviselő-testület az évközi, előre nem tervezett kiadásokra általános tartalékot NEM képez .

 b) a Képviselő-testület működési céltartalékot NEM képez.

(6) A 4. § e) pontjában szereplő kiadási előirányzaton belül a kiemelt előirányzat a következő

 **Finanszírozási kiadások:**

1. Államháztartáson belüli megelőlegezés2.073.972Ft

 **b) Finanszírozási kiadások előirányzat összesen: 2.073.972 Ft**

 (7) Az önkormányzat összesített kiadásaiból

 a) a kötelező feladatok kiadásai **76.236.384 Ft**

 b) az önként vállalt feladatok kiadásai **0 Ft**

[[5]](#footnote-5)„6. § Apátistvánfalva Község Önkormányzata az állami költségvetésből összesen 33.053.934 Ft állami támogatásban részesül.

*3. Költségvetési létszámkeret*

7. § (1) A Képviselő-testület az önkormányzat létszámkeretét 2017. január 1-jén 2 fő teljes, 1 fő részmunkaidőben és 2 fő megbízási jogviszonyba foglalkoztatottban rögzíti.

(2) Az önkormányzat jelen rendelet 7. mellékletében jóváhagyott létszámkerete nem léphető túl.

(3) A képviselő-testület 2017. évre a Szentgotthárdi Közös Önkormányzat Hivatalában foglalkoztatottak létszámát 1 fő köztisztviselő alkalmazásában határozza meg

*4. A költségvetés készítésére, végrehajtására és módosítására vonatkozó szabályok*

8.§ Az Önkormányzat a Képviselő-testület által jóváhagyott költségvetés alapján, a vonatkozó jogszabályok előírásaira és belső szabályzataikra tekintettel gazdálkodik a gazdaságosság, a hatékonyság és eredményesség szempontjait figyelembe véve. A költségvetés végrehajtása a Szentgotthárdi Közös Önkormányzati Hivatal irányításával történik.

9.§ (1) A költségvetésben jóváhagyott bevételi és kiadási előirányzatok módosítására, valamit a kiadási és bevételi előirányzatok átcsoportosítására a jogszabályokban meghatározott esetekben és módon van lehetőség

(2) Amennyiben a tervezett bevételek elmaradnak, a tervezett kiadások nem teljesíthetők.

(3) A költségvetési évben létrejött bevételi többlet felhasználásáról a Képviselő-testület dönt.

10. § (1) Az év közben engedélyezett központi pótelőirányzatok felosztásáról, ha az érdemi döntést igényel, a Képviselő-testület dönt a költségvetési rendelet módosításával.

(2) Az (1) bekezdésben nem szereplő központi pótelőirányzatok miatti költségvetési rendelet módosítását a negyedévet követő első Képviselő-testületi ülésre kell beterjeszteni.

(3) Az önkormányzat költségvetését rendeletmódosítással a Képviselő-testület változtathatja meg. A költségvetési rendeletet a Képviselő-testület negyedévente módosítja. A likviditási tervet a költségvetési rendelet-módosításokkal együtt módosítja a képviselő-testület, indokolt esetben ettől gyakrabban

(4) Ha év közben az Országgyűlés – az önkormányzatot érintő módon – a központi támogatásokat csökkenti, vagy zárolja, vagy törli, az intézkedést követően a költségvetési rendelet módosítását haladéktalanul a Képviselő-testület elé kell terjeszteni.

(5) Az önkormányzat által nem tervezhető, többletbevételként jelentkező forrásokat, és feladat elmaradásból eredő előirányzat maradványt elsődlegesen a tervezett bevételi elmaradás pótlására, illetve a működési hitel visszafizetésére kell fordítani.

11.§ Pályázat benyújtásához a Képviselő-testület előzetes hozzájárulása szükséges. Minden esetben ki kell mutatni a kérelmezett program, fejlesztés, pályázat rövid és hosszú távú költségvetési kihatásait. A szükséges önerő biztosításáról, valamint a pályázat benyújthatóságáról a Képviselő-testület dönt.

12.§ (1) A Képviselő-testület a társadalmi önszerveződő közösségek, sport-, és egyéb egyesületek, civil szervezetek alapítványok, egyházak részére pénzbeli támogatást nyújthat.

(2) Az (1) bekezdésben meghatározott támogatások folyósítására a támogatott szervezettel az Önkormányzat nevében megkötött támogatási szerződés aláírását követően kerülhet sor. A támogatási szerződésnek rendelkezni kell legalább a támogatás felhasználására, elszámolására, a nem cél szerinti felhasználás jogkövetkezményeire vonatkozóan.

(3) A támogatás feltétele, hogy a támogatott szebvrvezet írásbeli nyilatkozatában arról is köteles nyilatkozni, hogy köztartozás nem terheli, valamint megfelel a közpénzekből nyújtott támogatások átláthatóságáról szóló 2007. évi CLXXXI. törvényben foglalt feltételeknek.

(4) A támogatásban részesítettek a támogatási szerződésben rögzített időpontig kötelesek elszámolni a támogatás felhasználásáról. A támogatás elszámolás határidejét indokolt esetben a polgármester meghosszabbíthatja.

(5) Az elszámolási kötelezettséget nem teljesítő támogatottak újabb támogatást nem kaphatnak a kötelezettség teljesítéséig.

13.§ (1) A polgármester a hatályos jogszabályi előírások szerinti gyakorisággal és időpontokban beszámol az önkormányzat gazdálkodásának helyzetéről.

 (2) Az önkormányzat a pénzmaradványát az éves beszámoló készítésekor állapítja meg és hagyja jóvá.

(3) A helyi önkormányzat képviselő-testülete gazdasági szükséghelyzetben a pénzmaradvány felhasználását korlátozhatja.

(4) Többletfeladat csak a forrás és előirányzat egyidejű biztosításával vállalható

*5. Pénzgazdálkodás, pénzellátás szabályai*

14.§ A Képviselő-testület Apátistvánfalva Község Önkormányzata számlavezető pénzintézetéül az Országos Takarékpénztár és Kereskedelmi Bank Nyrt. Nyugat-dunántúli Régió Szentgotthárdi Fiókját jelöli ki.

15. § (1) Az önkormányzat átmenetileg szabad pénzeszközeinek lekötéséről – a gazdálkodás folyamatos biztosítása mellett -, a pénzügyi vezető és költségvetési csoport javaslata alapján a Polgármester dönt.

(2) A szabad pénzeszközök hasznosításáról a Képviselő-testületet a gazdálkodással kapcsolatos beszámolókkal egyidejűleg tájékoztatni kell.

16.§ A Képviselő-testület az átmeneti likviditási problémák kezelésére folyószámlahitel felvételéről külön dönt.

17.§ A Képviselő-testület rövidlejáratú, valamint hosszú lejáratú hitel felvételéről esetenként külön dönt.

*6. Vegyes rendelkezések*

18.§ A Képviselő-testület önkormányzati biztost rendel ki az irányítása alá tartozó költségvetési szervhez, ha annak elismert tartozásállománya a 30 napot, mértékét tekintve a költségvetési szerv éves eredeti kiadási előirányzatának 10 %-át, vagy a 100 millió Ft-ot eléri és e tartozását egy hónap alatt nem képes 30 nap alá szorítani. Egyúttal elrendeli, hogy az intézménynek tartozás állományukról negyedévi rendszerességgel, a rögzített mérték elérése esetén pedig azonnal kötelesek tájékoztatást adni az irányító szerv részére.

19. § (1) Az állampolgárok élet- és vagyonbiztonságot veszélyeztető elemi csapás, illetőleg következményeinek az elhárítása érdekében (veszélyhelyzetben) a polgármester a helyi önkormányzat költségvetése körében átmeneti intézkedést hozhat, amelyről a Képviselő-testület legközelebbi ülésén be kell számolnia.

(2) Az (1) bekezdésben meghatározott jogkörében a polgármester az előirányzatok között átcsoportosítást hajthat végre, egyes kiadási előirányzatok teljesítését felfüggesztheti, a költségvetési rendeletben nem szereplő kiadásokat is teljesíthet.

20. § A Képviselő-testület felhatalmazza a polgármestert, hogy a 2017. évi költségvetési rendelet elfogadásáig az önkormányzat bevételeit beszedje és a legszükségesebb kiadásokat teljesítse. A felhatalmazás az új költségvetési rendelet hatályba lépésének napján megszűnik.

*7. Záró rendelkezések*

21. § E rendelet a kihirdetését követő napon lép hatályba, rendelkezéseit 2017. január 1. napjától kell alkalmazni.

Az 1/2018.(I.26.) önkormányzati rendelet a kihirdetését követő napon lép hatályba.

Ez a rendelet 2018. január 27.-én lép hatályba.

1. Módosította: az 1/2018.(I.26.) önk. rend. 1.§.- a. Hatályos: 2018.január 27.-től. [↑](#footnote-ref-1)
2. Módosította: az 1/2018.(I,26.) önk. rend. 2..§.- a. Hatályos: 2018.január 27.-től. [↑](#footnote-ref-2)
3. Módosította: az 1/2018.(I,26.) önk. rend. 3..§.-a. Hatályos: 2018.január 27.-től. [↑](#footnote-ref-3)
4. Módosította: az 1/2018.(I,26.) önk. rend. 4..§.-a. Hatályos: 2018.január 27.-től. [↑](#footnote-ref-4)
5. Módosította: az 1/2018.(I.26.) önk. rend. 5..§.-a. Hatályos: 2018 január 27.-től. [↑](#footnote-ref-5)